Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: A közösségi vámjog végrehajtásának részletes szabályairól szóló 15/2004. (IV. 5.) PM rendelet (a továbbiakban: Vtvr.)
Paragraph Index: 538

71. § A Vtvr. 57. § (9) bekezdése helyébe a következõ rendelkezés lép: „(9) Az export-visszatérítésben részesülõ mezõgazdasági termékek körében a visszatérítésben vagy egyéb támogatásban részesülõ mezõgazdasági termékek kivitelének fizikai vizsgálatokkal történõ ellenõrzésérõl szóló 1276/2008/ EK rendelet alapján a helyszínen elvégzett fizikai ellenõrzés után 6000 forint szemledíjat kell fizetni, melyet a vámhatóság külön szab ki. A szemledíjat az köteles megfizetni, aki a mezõgazdasági terméke után járó export-visszatérítési rendszer alkalmazása közös részletes szabályainak megállapításáról szóló 612/2009/EK rendelet (a továbbiakban: 612/2009/EK rendelet) 5. Cikk (7) bekezdés szerint a berakodást bejelentette. A fizikai ellenõrzést követõen a helyszínen elvégzett vámeljárás után külön szemledíjat fizetni nem kell.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes